
Opdræt af Konge-Papegojeamadin 

(Erythrura cyanovirens regia) 

Sjældenheder blandt de importerede fuglearter har næsten altid en 
ophidsende virkning på fugleliebhaverne, det kan derfor næppe undre 
nogen, at jeg, der altid har regnet papegøjeamadinerne til mine favo¬ 
ritter, blev særdeles interesseret, da jeg i januar 1963 fandt Kongepa- 
pegøjeamadinen udbudt til salg på prislisten fra en engelsk fugleim¬ 
portør. Med gode venners hjælp lykkedeis det mig at få bestilt 2 par, 
som jeg selvfølgelig afventede i spænding, men som det jo ofte er til¬ 
fældet (også hos danske fuglehandlere), eksisterede fuglene kun på 
papiret og der hengik 9 måneder inden jeg fik meddelelse om, at de 
var ankommet til England. 



Det var absolut ikke uden bange anelser, jeg rejste til København 
for at modtage Kongepapegøjeamadineme den 15. september, idet den 
uhyre sparsomme litteratur jeg havde fundet om denne papegøjeama- 
dineart beskrev den som værende sart og næsten udelukkende frugt¬ 
æder (spec. modne figner). »Kongerne« ankom til Kastrup i en af de 
sædvanlige engelske papforsendelsesæsker, men gennem de små luft¬ 
huller kunne det dog konstateres, at alle 4 var levende og da jeg lidt 
senere flyttede dem til et lille kassebur, viste de sig at være kvikke og 
fraset fjerdragten, der var noget afstødt omkring næbbet, i god kondi¬ 
tion. 

Efter hjemkomsten anbragte jeg alle 4 fugle sammen i en lille volie¬ 
re, de var i begyndelsen meget sky og urolige, men gik dog straks 
villigt til foder og vand. Fodringen havde selvfølgelig på forhånd givet 
mig mange spekulationer der heldigvis ikke havde været nødvendige, 
idet det viste sig, at de kunne fodres på ganske samme måde som de 
andre kendte erythruraarter - f. eks. rødhovedet og trefarvet p. 

Foderet bestod - og består sadig - af de forskellige hirsesorter, ren 
kanarie, kolbehirse samt et blødfoder sammensat af spiret frø, hak¬ 
ket æg, groft universalfoder, rasp og reven gulerod - af disse forskel¬ 
lige ingredienser ædes blødfoderet med størst iver og derefter mest 
kanariefrø. Af frugt, som jo ifølge flere forfattere skulle være konge- 
papegøjeamadinens hovedernæring, åd de lidt af søde æbler og hak¬ 
kede lidt i appelsinkød, dog ikke meget mere end mine rødhovede p. 
Grønt tages praktisk talt ikke. 

I Kongepapegøjeamadinernes hjemland, Ny Hebriderne, lever de - 
ifølge H. Bregulla i »Die Gefiederte Welt« - i bjergskovenes trækroner, 
hvor de fortrinsvis ernærer sig ved modne figner. Når jeg alligevel 
slet ikke har givet mine fugle figner, er det ud fra den tanke, at de 
modne figner i Ny Hebridernes trætoppe er temmelig forskellige fra 
de tørrede og klistrede figner man kan købe her i landet og som hur¬ 
tigt forvandler grene og ædekar til en klæbrig masse og gør renhol¬ 
delse vanskelig. Heldigvis ser »Kongerne«, der vel ifølge dereis kraf¬ 
tige næb nærmest tager kærnerne, ikke ud til at savne figenfodringen, 
de holder sig i fin kondition. 

De 4 »Konger« begyndte ret hurtigt efter ankomsten at fælde kraf¬ 
tigt, men blev først rigtig smukke i løbet af foråret 64, idet de i vin¬ 
termånederne havde flere småfældninger, især af fjerene på hovedet. 

Her vil det vist være på sin plads med en beskrivelse af denne 
smukke fugleart: Konge-Papegøjeamadinen er den største og kraftig¬ 
ste af Erythrura-arterne, dens plumpe bygning med kort hale, kraf¬ 
tigt næb og ben giver den et næsten kærnebider-agtigt udseende, som 
de stærke røde og blå farver gør smukt. 

BESKRIVELSE: 

Hoved - pande, isse, nakke og kinder - skarlagenrøde. Strube, hals 
og bryst dybt blå. Ryg og vingedækfjer mørkegrønne. Svingfjer brune 
med grøn yderfane. Bug og undergump grågrønne, overgump og over¬ 
haledækfjer kraftigt røde. Styrefjer gråbrune med rød yderfane, de 
midterste ca. en millimeter forlængede hos ældre hanner. 

Mens grænserne mellem den røde og den blå farve er skarpéj går 
den blå brystfarve gradvist over i grågrønt på bugen. Næbbet er stort 
og gråsort, ben og fødder brune. Kløerne kraftige (NB. man skal være 
opmærksom på, at de gror ret hurtigt og derfor må klippes). 

Kønsforskel: Efter litteraturens opgivelse skulle kønnene være ens, 
men efter min mening er der dog ret tydelige kendetegn. De fuldt ud¬ 
farvede hanner er kraftigere og livligere end hunnerne, næbbet virker 
større og den blå farve er dybere, mere glinsende og breder sig helt 

tilbage mellem benene. Desuden har hannen i lighed med de andre 
erythrura-arter en sang - en lang trilletone, der er lidt dybere og mere 
melodisk end hos E. psittacea og E. trichroa. Hyppigheden af sangen 
kan dog være ret varierende, således hørte jeg, trods energisk lytten, 
første gang den gamle han synge efter at hunnen var langt inde i rug¬ 
ningen - mens 2 af ungfuglene sang flittigt længe inden de var udfar¬ 
vede. 

Midt i april skilte jeg de 4 importfugle ad i 2 »par« - jeg var på det 
tidspunkt kun sikker på det ene, der bestod af den stærkest og den 
svagest farvede af de 4. Parrene blev anbragt i hver sin lille voliere 
(1,30x0,90x0,60) i fuglestuen. I hver voliere var ophængt 2 store kur¬ 
vereder, en frit på væggen og en i en dusk fyrregrene. Sidstnævnte 
desavuerede fuglene dog hurtigt, idet de på få timer pillede alle nålene 
af. Endvidere anbragtes uden store forhåbninger lidt kokostrevler, 
tørt græs og mos i et hjørne. 

Til min store forbavselse havde begge par allerede næste dag spredt 
rqdematerialet ud over hele bunden og tre dage senere havde det sikre 
par bygget en uordentlig rede af kokostrevler i den frithængende 
kurverede. 

Uheldigvis skulle jeg netop deltage i en zoo-dyrlæge-kongres i Wien, 
så jeg måtte forlade de spændende begivenheder en tid. Min ven, Poul 
Hansen, Kølstrup, tog sig af bestanden, og fandt ved redekontrol 11. 
maj 3 æg hos »Kongerne« - da fuglene tilsyneladende hverken interes¬ 
serede sig for æg eller rede et par dage efter, flyttede han æggene til 
et par mågefinker, der netop var begyndt rugning. Da jeg på det tids¬ 
punkt kun havde det samme par plus 4 usorterede ungfugle, kan man 
jo virkelig tale om held - idet ammerne rugede fast på de 3 æg, der 
alle var befrugtede, og klækkede en unge d. 27. maj (de andre 2 var 
døde i ægget på et ret sent tidspunkt). 

Ungen, der var ret stor, gullig-rød med gult næb og to papiller (blå) 
på hver side af næbroden, blev passet fint og forlod reden d. 22. juni. 
Ungedragten var mat mørkegrøn med blåt hoved og hals og gult næb, 
det store gule næb og mørke fjerfarver fik den til at minde om en 
ørneunge, når den tiggede mad af de meget mindre ammer i redeåb¬ 
ningen. 

I mellemtiden havde parret udbedret reden og første af 4 æg blev 
lagt 21. maj. Denne gang rugedes fast fra 23. maj. Hunnen rugede det 
meste af tiden om dagen, kun afløst af hannen, når den åd, drak og 
badede - om natten var begge fugle som regel i reden. 

Den 7. juni var det tydeligt, at der måtte være unger - begge foræl¬ 
dre gik hyppigt til blødfoderet og der hørtes pippende lyde fra reden. 
Den 8. juni gik alt godt med tydelige ungelyde, men den 9. juni om 
morgenen fløj begge fugle, der siden rugningens begyndelse kun havde 
forladt reden enkeltvis, uroligt frem og tilbage og på bunden fandtes 
en død unge (der iøvrigt var godt madet). Da forældrene efter en ti¬ 
mes forløb stadig for rundt uden at gå til reden, fjernede jeg denne 
og fandt 2 levende unger og et meget mørkt æg. 

Nu var gode råd dyre - unger og æg blev pakket ind i et lommetør¬ 
klæde og anbragt i bukselommen, mens jeg begyndte en telefonisk 
jagt på et par passende ammefugle. Seiv havde jeg jo kun det par, 
der havde den ene konge-unge og et par af ungfuglene, der var sat i 
gang, men kun havde lagt første æg. 

Da telefonjagten trak ud og min lomme ikke ligefrem var den ide¬ 
elle rugemaskine, lagde jeg alligevel .ungerne og ægget ind i reden til 
det unge par mågefinker, uden spor håb, da de jo slet ikke var be¬ 
gyndt at ruge. Efter megen ophidselse og strækken hals gik de til min 
store forbavselse i reden og blev der - og min forbavselse blev absolut 
ikke mindre, da jeg ved kontrol 2 timer efter så 3 - tre - velmadede 
kongeunger under mågefinkerne, det sidste æg var utroligt nok også 
klækket. De tre unger blev strålende passet og forlod reden 5. juli i 
perfekt fjerdragt. 

Den 25. juni rugede hunnen igen fast - som det senere viste sig på 
4 æg - og denne gang gik alt programmæssigt. Den 10. juli hørtes unge¬ 
lyde første gang og ved forsigtig redekontrol, mens begge forældre » 

var ude 16. juli, sås 2 fint madede unger. Derefter foretoges ingen rede- 
kontrol, men ungernes stemmer tiltog gradvist i styrke og forældrene 
madede fint. Ungerne forlod reden 5 august, men madedes endnu 3 
uger, især af hannen hunnen gjorde dog ikke tegn til at starte et nyt 
kuld. Forældre og unger enedes fint selv efter at ungerne i ca. 8 ugers 
alderen var begyndt at få røde fjer i hovedet. 

Opmadningfoderet bestod af ovennævnte blødfoderblanding med ri¬ 
gelig hakket æg og spiret hirse og kanariefrø - jeg så ikke at de ma¬ 
dede med frugt og ungfuglene tog kun lidt æble. 

Alle 6 ungfugle flyttedes senere til en større voliere, hvor de gik sam¬ 
men med ungfugle af rødhovedet papegøjeamadin, gouldsamadin og 
forskellige små insekt- og frøædere, de var fredelige overfor de andre, 
men jagede noget efter hinanden. Udfarvningtiden var mærkværdig 
nok forskellig for de forskellige individer, men varede i gennemsnit 2- 
3 måneder. De unge »Konger« klarede alle udfarvningen fint og har 
udviklet sig til smukke, kraftige fugle, der efter farve og opførsel at 
dømme bliver 3,3. Holder dette stik, kan man kønssortere denne art 
allerede lige efter, at ungerne har forladt reden, idet den blå farve på 
hovedet er kraftigere og mere udbredt hos hannerne. 

Til sidst blot et par tal (der jo må tages med et vist forbehold, da 
de jo kun stammer fra erfaringerne med eet par Konge-papegøjeama- 
diner): Ægstørrelse 14x18 mm, farve hvid med rosa skær. Kuldstør¬ 
relse 34 æg. Ruge tid 15 dage. Ungerne opholder sig 26-28 dage i reden. 

Ungerne er helt selvstændige i 7 ugers alderen - udfarvningen begyn¬ 
der i 7-8 ugers alderen og varer 2-3 måneder. Dalbor g-Johans en. 

Arvelighedslære - Genetik VII 

(Fortsættelse af TO-GEN-spaltninger) 

Naturligvis kan man også ved analysekrydsninger afsløre, i hvilket 


talforhold de nye individer dannes ved to-gen-spaltninger og en sådan 
analysekrydsning må foretages som hosstående skitse viser. 


/sort/ /hvid/ 

/kort/ x /lang/ 

AABB aabb 

Analysekrydening 

/Bort/ /hvid/ 

/kort/ x /lang/ 

AaBb aabb 


/sort/ /sort/ /hvid/ /hvid/ 
/kort/ /lang/ /kort/ /lang/ 
AaBb Aabb aaBb aabb 

1:l:l:l-spaltning efter analyse- 
krydsning med 2 genpar 


Den dobbelt heterozygote type fra F 1-generationen (AaBb) parres 
med den dobbelt recessive type fra P-generationen (aabb). Det vil sige - 
som vist i skitsen - at sort/kort parres med hvid/lang og krydsningen 
spalter da ud i: 25 % sort/kort, 25 % sort/lang, 25 % hvid/lang og 25 
hvid/kort og det betyder jo netop, at A og a såvel som B og b lige hyp- 
pigt danner nye celler. 

Også her må det fremhæves, at der kan forekomme afvigelser fra det¬ 
te talforhold i de enkelte kuld, men de vil da skyldes unormale forhold 
og ting, som er de pågældende geners normale arvegang uvedkommen¬ 
de. En analysekrydsning vil ellers altid afsløre fordelingsforholdet af 
de gener, som danner nye kønsceller. 

Endvidere skal det fremhæves, at 2. mendelske lov ikke gælder for et 
ubegrænset antal torskellige gener i samme individ. Desuden gælder 
den ikke for gener, som har deres locus i et og samme kromosom, de 
kan nemlig komme i det afhængighedsforhold til hinanden, der kaldes 
kobling, hvorved der kan ske en overkrydsning (engelsk: crossing-over), 
som vil blive omtalt nærmere senere. Mendels 2. lov gælder altså kun 
for gener, hvis locus ligger i forskellige kromosomer. 

Jo flere forskellige genpar man samtidigt har med at gøre, desto flere 
kombinationsmuligheder vil der naturligvis opstå. Foretages der således 
en krydsning gældende 3 forskellige genpar, dannes der i F 1-generatio¬ 
nen 8 forskellige kønsceller, som i F 2-generationen deler sig i den så¬ 
kaldte 27/64 spaltning, hvilket betyder, at der bliver 64 kombinations¬ 
muligheder og at spaltningen bliver 27:9:9:9:3:3:3:1. Har man 4 forskel¬ 
lige genpar, dannes der 16 forskellige kønsceller, som giver 256 kombi¬ 
nationsmuligheder, 5 genpar giver 1024 muligheder for forskellige kom¬ 
binationer o.s.v., så med mange genpar når man op på svimlende store 
tal. Menneskets 24 kromosompar vil således være i stand til at danne 
16.777.216 forskellige kønsceller, såfremt der blot findes eet par hetero- 
zygotiske gener i hvert kromosompar. Det vil altså sige, at mennesket 

kan dannes i over W/ A millioner individer, før to behøver at blive ens, 
og så skal det iøvrigt nok vise sig, at der opstår mutationer undervejs, 
hvilket atter vil mangedoble mulighedernes antal. 

Denne arvelige variationsmekanisme, som er nøje knyttet til den 
sexuelle forplantning, er altså en af de mest effektive til frembringelse 
af forskellige individer, men man må ikke overse, at den er betinget af, 
at der findes eet par heterozygotiske gener i hvert kromosompar. 

Vi må nu gå over til en mere speciel omtale af han- og hun-kønscel¬ 
lerne, bl. a. fordi vi ved den tidligere beskrivelse af celledelingen mere 
lagde vægt på at forklare, hvorledes celledelingen foregår end på at 
fremhæve betydningen af det som man med eet ord kan betegne som: 
KØNSBESTEMMELSE. 

Hos højere dyr (herunder altså også fuglene), en del højere planter 
og nogle lavere planter dannes de hanlige og hunlige kønsceller af han¬ 
lige og hunlige individer, der er individuelt forskellige. Hos andre dyr 
og planter dannes nye individer på andre måder, som f. eks. vegetativ 
tormering eller anden ukønnet forplantning, som vi slet ikke skal be¬ 
skæftige os med her. Vi fastslår blot nu, at fuglenes forplantning fore¬ 
går ved celledeling som beskrevet på side 56 og på en sådan måde, at 
der simpelthen må dannes 50 % han- og 50 % hun-kønsceller. 

Denne simple l:l-spaltning kender vi også fra analysekrydsningen, i 
hvilken den heterozygotiske F 1-type (Aa) krydses med den homozygo- 
tiske, recessive type (aa) fra P-generationen, som også giver 50 % Aa 
og 50 % aa som afkom. 

Det er netop denne enkle arvegang, der er model for kønsbestemmel¬ 
se. Det ene køn - hos nogle arter er det hannen, hos andre arter er det 
hunnen - er konstant heterozygotisk i visse kønsafgørende gener og dan¬ 
ner 50 % hankønsbestemmende og 50 % hunkønsbestemmende kønscel¬ 
ler. Dette køn kaldes det hetero gamet is ke køn. Det andet køn, det ho- 
mogametiske køn, danner kun een slags kønsceller, som ikke er køns¬ 
bestemmende, men er med til og uundværlig for, at den tvekønnede 
forplantning kan fortsættes uændret fra den ene generation til den 
næste. 

Hos det heterogametiske køn findes et par forskelligt formede køns- £ 

kromosomer, af hvilke det ene, Y-kromosomet, mangler i det homoga- 
metiske køn, der til gengæld har 2 af det andet kønskromosom, X-kro- 
mosomet. De kønsafgørende gener ligger i disse kønskromosomer og da 
der findes både hanlig og hunlig kønsbestemmelse, så det hos nogle 
dyrearter er hannen, hos andre dyrearter hunnen, der er kønsafgørende, 
skal vi se nærmere på disse forhold. 

For det første må vi nu stadig huske, at det altid i det heterogame¬ 
tiske køn er Y-kromosomet, der er kønsafgørende (derved at det er Y- 
kromosomet, som producerer 50 °/o hankønsbestemmende og 50 °/o hun¬ 
kønsbestemmende kønskromosomer). 

For det andet, at det hos nogle arter er hannen og hos andre arter 
hunnen, som har Y-kromosomet. 

Det er meget vigtigt for forståelsen af forskellen på hanlig og hunlig 
heterogameti, at vi fastholder disse to forhold og for at gøre forskellen 
så tydelig som muligt, stiller vi den op i nedenstående to skitser. 


SKITSE II. Hunlig heterogameti 

XX =■han 

XY = hun 

Gameter X X 

5C# X, 50# Y 

50 # X X 66 

50# X Y 99 


SKITSE I. Hanlig heterogameti 

XX = hun 

XY = han 

Gameter X X 

50# X, 50# Y 

50 # X X 99 

505 X Y 66 


Begge skitserne viser kønscellerne i diplofasen efter mitosen men in¬ 
den begyndelsen af meiosis og som det se?s af skitse I har hunnen her 
de to ens kønskromosomer XX, medens hannen har et X- og et Y-køns- 
kromosom og giver 50 % hunkønsbestemmende og 50 % hankønsbe¬ 
stemmende kromosomer videre til næste generation. Ved hanlig hetero¬ 
gameti er hannen altså kønsbestemmende. 

På skitse II har hunnen derimod de heterogametiske XY-kromoso- 
mer, så ved hunlig heterogameti er hunnen kønsbestemmende. 

Nu skal det dog også her nævnes, at når man trænger dybere ind i 
det arvelige grundlag for kønsforskellen, er det hele mere kompliceret,* 
idet en del af autosomerne også har en vis indflydelse på kønsbestem¬ 
melsen (ved autosomer forstås kromosomerne -i- kønskromosomerne). 
Det behøver vi dog ikke at beskæftige os med her, vi kan nøjes med'at 
fastslå følgende, som gælder for alle fuglearter og som vi stiller op i et 
resume på 10 punkter: 

1. Alle celler hos en fugl rummer et dobbelt sæt kromosomer, hvorpå 
generne har deres locus. Det ene sæt stammer fra faderen, det andet 
fra moderen. 

2. Disse kromosomer er ens hos begge køn indenfor samme art og kal¬ 
des autosomer. 

3. Desuden har hver fugl et andet par kromosomer, der er forskellige 
hos han og hun, dette par kaldes kønskromosomerne. 

4. Hos fuglene består kønskromosomerne hos hannen af to X-kromoso- 
mer (XX), men hos hunnen af et X-kromosom og et Y-kromosom 
(XY). Hannen har arvet det ene X-kromosom fra^ sin fader og det 
andet X-kromosom fra sin moder. Hunnen har arvet sit X-kromosom 
fra sin fader og Y-kønskromosomet fra sin moder. 

5. Tilsvarende afgiver hannen et X-kønskromosom både til sine sønner 
og døtre, men hunnen afgiver X-kønskromosomet til sine sønner og 
Y-kønskromosomet til sine døtre. 

6. Hvert enkelt nyt individ får netop sit køn bestemt af de 2 kønskro¬ 
mosomer, som det får fra sine forældre. 

7. Hos fuglene bestemmes kønnet af kromosomerne fra moderen (idet 
den unge, som får et X-kønskromosom bliver en han og den, som 
får et Y-kønskromosom bliver en hun). 

8. Moderen er dog ikke i stand til at bestemme til hvilke æg der skal 

afgives et X- eller et Y-kromosom, kønsbestemmelsen sker automa¬ 
tisk ved delingen af de befrugtede kønsceller. 

9. Der dannes lige mange han- og hun-celler, men forskellige forhold, 
som er den normale arvegang uvedkommende, kan bevirke, at ikke 
alle nydannede celler kommer til udvikling. 

10. Fuglene har hunlig heterogametri. 

Alle erfarne opdrættere ved, at der undertiden er mangel på hunner 
og overskud på hanner indenfor visse fuglearter, men at det undertiden 
også er omvendt. Og det forekommer endda sjældnere, at der i de en¬ 
kelte kuld er lige mange hanner og hunner, end det sker, at der er flest 
af den ene slags. Derfor vil nogle måske spørge om, hvordan dette kan 
stemme overens med, at der dannes lige mange hunner og hanner, Som 
nævnt ovenfor i punkt 9 skyldes dette ikke den normale arvegang, men 
årsager, som er arvegangen uvedkommende. 

Af mulige årsager kan nævnes, fugleforældrenes manglende eller util¬ 
strækkelige kondition, som kan bevirke, at æggene ikke er af tilstræk¬ 
kelig god kvalitet. De kan indeholde for få af de nødvendige nærings¬ 
stoffer og vitaminer til at, fosteret kan nå at udvikle sig og ingen kan 
jo forlange, at en fuglemoder lægger prima kvalitetsæg, hvis hun selv 
mangler de nødvendige stoffer dertil. 

Æggene kan også være dårligt befrugtede, hvis hannen eller måske 
endda både hannen og hunnen ikke har fået den rigtige pleje i tilstræk¬ 
kelig lang tid - altså ikke har været holdt i kondition gennem lang tid 
før ynglesæsonen, men er blevet bragt i ynglekondition kort tid før yng- 
lesæsonens normale begyndelse. Det kan tage lang tid at genoprette 
følgerne af svækkelse af et par fugleforældre ved mangelfuld pleje og 
det behøver ikke blot at være mangelfuld kostforplejning, men kan 
skyldes utilstrækkelig varieret kost, fedme, for lidt lys eller frisk luft, 
for ringe plads med deraf følgende for ringe bevægelse, uheldig sam¬ 
mensætning af medbeboeme i opholdsrummet, så rugningen eller op- 
madningen bliver ufuldstændig, eller endnu en række forhold, som det 
vil føre for vidt at komme ind på her. 

Desuden kan også forhold som dødelighedsfaktorer forårsaget af le¬ 
talgener, mutationer, kobling, overkrydsning - som vi senere skal be¬ 
skæftige os med - og endnu flere ting bevirke, at ikke alle nydannede 
kønsceller kommer til udvikling. Avn. 

Tips vedrørende bygning af fuglehus og volierer. 

INDVENDIG INDRETNING. 

Husets opbygning er nu i grove træk beskrevet, og vi skal til den ind¬ 
vendige indretning. Som det ses på fig. 4, er de indvendige volierer ret 
små, da de kun skal tjene som spise- og soveplads for fuglene, voliere- 
bunden er derfor hævet over husets gulv, idet fuglene ikke ynder at 
flyve helt ned til dette i så forholdsvis lille en voliere. Endvidere opnås 
følgende fordele: bekvem arbejdshøjde ved fodring og rengøring, klamt 
bundlag undgås, besparelse af materialer samt en praktisk plads for 
opbevaring af frø, rekvisitter, redekasser m.m. vindes under voliererne. 

Hvis man har rigelig plads til sin rådighed, kan husets mål gøres så 
store, at man indvendig kan lave større volierer på f. eks. 2-3 m længde. 
I en sådan voliere vil fuglene gerne flyve helt ned på gulvet, men byg¬ 
geriet fordyres naturligvis væsentligt. 

Forsiden i voliererne kan laves som een stor låge, som hængsles for 
oven og slår imod et anslag for neden, man får på denne måde en u- 
brudt forside uden smålåger og sprodser til at forstyrre øjet, når man 
iagttager sine fugle. Skillerummene imellem voliererne fremstilles med 
fordel som udtrækkelige, idet man da i mange tilfælde kan undgå at 
fange en fugl, som skal flyttes fra een voliere til en anden. Volierebun¬ 
den fyldes op med et tykt lag sand eller grus, og rensning foregår ved, 
at man med en fejebakke eller lignende, skraber gødning og frøskaller 
samt et tyndt lag sand bort. Det vil være klogt at lave huset så bredt, 
at man har plads til en række bure på bagvæggen, idet man ikke kan 
undvære disse til fugle, som er i karantæne, syge og umage fugle m.m. 

OPVARMNING. 

De fleste af de fugle, som holdes i vore volierer holder af, og har godt 
af at kunne flyve ud i den friske luft hele året rundt, men det må væire 
en fordel, at de har mulighed for at kunne søge ind i huset for natten 
under frostfrie forhold. Dette kræver naturligvis en eller anden op¬ 
varmningskilde. Undertegnede har i denne vinter med stor tilfredshed 
brugt en el-radiator mærket »Gefion«. Radiatoren er ret dyr i anskaf¬ 
felse, men billig i drift, og giver en meget behagelig varme (ikke stråle¬ 
varme). 

SIKRING IMOD UBUDNE GÆSTER. 

Et stadigt tilbagevendende omkvæd fuglefolk imellem er: de pokkers 
katte. Dette gøres til et mægtigt problem, og jeg har erfaret, at man 
skal miste et kuld unger inden man anskaffer sig et el-hegn. Tænk, for 
ca. 200 kr. er man helt over dette problem, og man skal aldrig opleve, 
at komme en morgen og se et kuld unger ødelagt efter en nat med 
kattebesøg. 

Hvis man ser tilbage i vort blad, vil man ikke kunne undgå at læse 
om de mange fugletyverier, og her er et meget større problem, men 
man kan og bør da i det mindste lave sit hus og volierer, så det er mu¬ 
ligt at låse samt tegne en forsikring imod tyveri. 

Medens disse linier skrives, er forårssolen begyndt at få magt, og fug¬ 
lene er begyndt at kigge i kassen, så vi fuglefolk har en dejlig tid i 
vente, og man går den i møde med større tilfredshed, hvis ens fugle går 
under de rigtige forhold. Hvis De har mulighed og lyst, så gå straks i 
gang med at lave de for fuglene bedste forhold, og glæden ved vor hob¬ 
by bliver endnu større; det kræver naturligvis en indsats, men ved rig¬ 
tig tilrettelæggelse af arbejdet og ved brug af de i denne artikel nævnte 
tips, kan det, hvis den rigtige interesse er til stede, lade sig gøre. 

Held og lykke og god arbejdslyst. Jørg. Iversen , Bred. 

De nye mutationer 

Da der tilsyneladende hersker nogen usikkerhed med hensyn til arve* 
gangen hos de nye mutationer, skal følgende anføres: 

Opal, Fri Dilute, Dobbelt Dilute og Recessiv Dilute er alle navne der 
dækker den samme mutation: Den ikke-kønsbundne dilute (i modsæt¬ 
ning til den kønsbundne dilute). 

Usikkerheden må være opstået fordi hollænderne kalder Opal for 
Melanin PasteL Men Pastel følger det kønsbundne parringsmønster 
medens Opal ikke gør det. Opal følger det recessive parringsmønster 
og dersom man på papiret foretager parringen recessiv hvid x gul og 
indsætter Opal i stedet for recessiv hvid og indsætter gul i stedet for 
normal, ser man det nu tydeligt. 

OPAL PARRINGER: 

l.Opal han x Opal hun: Alle ungerne bliver Opal. 

2. Opal han x normal hun med opal arveanlæg: 50 % normal unger m/ 
Opal arveanlæg og 50 % Opal unger. 

3. Normal han m/Opal arveanlæg x normal hun: Samme resultat som 
pkt. 2. 

4. Opal han X normal hun: Hanner og hunner m/Opal arveanlæg. 

5. Normal han m/Opal arveanlæg x normal hun m/Opal arveanlæg: 25 
% normal unger, 50 % normal unger m/Opal arveanlæg, 25 % Opal 
unger. 

MELANIN PASTEL : 

1. Melanin pastel han x melanin pastel hun: Alle ungerne bliver pastel. 

2. Melanin pastel han x normal hun: Hanner m/melanin pastel arve¬ 
anlæg og melanin pastel hunner. 

3. Normal han x melanin pastel hun: Hanner m/ melanin pastel arve¬ 
anlæg og normal hunner. 

4. Han m/melanin pastel arveanlæg x melanin pastel hun: Melanin pa¬ 
stel hanner og hunner, hanner m/melanin pastel arveanlæg og nor¬ 
mal hunner. 

5. Han m/melanin pastel arveanlæg x normal hun: Hanner m/melanin 
pastel arveanlæg, melanin pastel hunner, normal hanner og hunner. 
Lipochrom eller Rosa Pastel. C. O. M.'s betegnelse er Rosa Pastel! 

Denne mutation er også kønsbunden i lighed med Mejanin Pastel, Di¬ 
lute og Isabella. 

ROSA PASTEL: 

1. Pastel han x pastel hun: Alle ungerne bliver Pastel. 

2. Pastel han x normal hun: Hanner m/pastel arveanlæg og pastel hun¬ 
ner. 

3. Normal han x pastel hun: Hanner m/pastel arveanlæg og normal 
hunner. 

4. Han m/pastel arveanlæg x pastel hun: Pastel hanner og hunner, han¬ 
ner m/pastel arveanlæg og normal hunner. 

5. Han m/pastel arveanlæg x normal hun: Normal hanner og hunner, 

hanner m/pastel arveanlæg og pastel hunner. Darboe. 

Roderi i kanariebetegnelserne 

Det er uden tvivl rigtigt, at der er en del roderi m. h. t. farvebeteg¬ 
nelserne inden for kanarier, men roderiet i sidste nummer af »Stue¬ 
fuglene« skyldes måske nok så meget d’herrer Poul og Torben Møller 
Petersens ukendskab til emnet. 

Det skal med det samme indrømmes, at betegnelsen rødorange rosa 
ikke duer, men ellers er der ikke tale om hverken »horribel usaglighed« 
eller »oversmart fantasi«, kun en lille smule uenighed om, hvilke be¬ 
tegnelser, man skal bruge. 

Der er mange af dem. Prøv at se på de hollandske. I DKK er vi for 
længst blevet enige om at bruge de engelske betegnelser, som vi synes 
er gode og klare. En grøn fugl med rød faktor hedder rødorangegrøn, 
og når man så husker at skrive rimet eller intensiv foran eller bagved, 
ved man, hvordan fuglen skal se ud. Vi er enige om, at alle rødfaktor 
fugle skal have så god farve som muligt, og at give de mindre gode 
forskellige mellembetegnelser, gør dem ikke bedre. 

Den samme fugl kan være afbleget. Vi kalder den dilute , men det 
skal med i betegnelsen. Altså Dilute rødorangegrøn rimet eller intensiv. 
Nøjagtig det samme gør sig gældende hos isabella fuglen, f. eks. rød¬ 
orange isabella rimet eller intensiv, og hvis den er afbleget dilute rød¬ 
orange isabella rimet eller intensiv. 

Hos de ensfarvede røde fugle har vi gjort det lidt lettere. Alle ved, 
at en rødorange fugl er intensiv og at en rosa er rimet. Den rosa kan 
drille lidt, da den kan være fra næsten hvid til meget stærk rød og 
endda have rim, uden at der er tale om nogen dårlig farve, og her har 
der været en del uenighed. Vi har kaldt den rosa, rødrosa, orange, ri¬ 
met osv. Den er jo et kært barn, men det skulle* være muligt at hitte 
meningen. 

Hvad pastel angår, er det en forholdsvis ny farve, som vi nok kom¬ 
mer til at se og høre mere om, og denne faktor kan enhver fugl have, 
altså også en hvidbroget, vel at mærke hvis den er en han, da pastel 
faktoren skal være kønsbundet ligesom isabel og dilutefaktoren. 

I »Stuefuglene« for jan. 1963 findes en artikel om farverne aftrykt. 
Det er umuligt at aftrykke alt, hvad der er foregået igennem tiderne, 
hver gang vi får et nyt medlem. Mange af de nye er endda kun på et 
kort gæstespil, for de opdager hurtigt, at det med kanarieopdræt er 
mere end at sætte to fugle sammen. For den enkelte kan stoffet være 
uungt, men havde man nu spurgt i foreningen, kunne man have fået at 
vide, at gamle årgange af »Stuefuglene« kan købes til nedsat pris og 
bestilles gennem klubbens kasserer. I bladet er der mange gode artik¬ 
ler om kanarier og desuden findes Curt af Enehjelms »Kanariefuglebog 
af 1961«, som bør ejes af enhver kanarieopdrætter, endvidere er der A. 
K. GilPs »Newcoloured Canaries« og den nyeste »Der Farbenkanarien- 
vogel« af H. Klein. 

Dette er i korthed vort svar på artiklen om roderiet, som ikke skyl¬ 
des DKK, men andres ukendskab til det, de taler om. DKK. 

Kommentar til roderi i kanariebetegnelserne! 

Den oversmarte og horribelt usaglige annoncør i »Stuefuglene«s de¬ 
cember nr. vil igennem denne lille kommentar ikke blot forsvare sine, 
efter de to vrede unge mænds mening, rodede farvebeskrivelser, men 
endog påstå, at disse er absolut korrekte og uangribelige. 

Lad os først fastslå: grønorange = orangegrøn, dilute siger at de til¬ 
budte fugle er afblegede og endelig fuldstændiggøres farvebeskrivelsen 
med henholdsvis intensiv og rimet. 

Citronisabel dilute (vi har også en ikke afbleget citronisabel - non 
dilute). Citron refererer sig til den gule farve, som vi har i to let skel¬ 
nelige nuancer: den varme gul gule, som ikke har blå strukturfarve, og 
den kolde klare citrongule (pirolgule), som har kraftig blå struktur¬ 
farve, den viser sig ved, at fuglen i den rette belysning har en anelse 
grønt skær over sig, der er særlig tydelig hos citronissabellaen, hvorfor 
denne for nogle år siden kaldtes olivengrøn. 

Lad os se på pastelkanarierne. Denne nye farve, som ikke jeg, men 
Julius Henninger i Tyskland har lagt navn til, er opstået ved mutation 
hvorved det gule henholdsvis det røde lipokrom er blevet afbleget 
(fortyndet). Mutationen viste sig i Holland, vistnok i 1954, og her i 
landet første gang i mit opdræt i 1956. Hollændernes pastelfugle er, 
eller var gule pasteller. Farven minder om gammelt elfenben, deraf 
betegnelsen elfenbensfarvede. 

Mine pasteller faldt efter et par orange kanarier og er derfor oran¬ 
gerøde. Pastelkanarier, i hvert fald mine, er som ungfugle før første 
fældning, rent mælkehvide, dog er unger, som bliver intensive, svagt 
tonede i trekanten mellem skuldrene og ryggen. Farven er ejendomme¬ 
lig sart og gennemsigtig og minder særlig hos den intensive pastel 
om pelikanfarven (lys rødlig). 

Fjerstrukturen er blød og glinsende. 

Fuglen skal ses i indfaldende stærkt dagslys, først da ser man, hvor 
smuk pastellen er. 

Da farven er kønsbunden og recessiv over for normalfarven (smig. 
isabel- og agatfuglene) er min betegnelse orange rosa (= rimet) med 
pastelfaktor ganske korrekt og forståes af alle farveopdrættere. Den 
hvidbrogede er faldet efter 1,0 pastel og 0,1 blå, derfor hvidbrogeft 
med pastel faktor. Altså hvidbroget/pastel. 

Nu er det vel forstået, at betegnelsen pastel ikke er inkonsekvent 
men vel defineret og overalt godkendt. Navnet er ikke givet ved be¬ 
tragtning af og sammenligning med spektrets overgangsfarver. 

løvrigt hilser jeg de to vrede unge mænd velkommen til at tage del 
i vor interessante og lærerige hobby, som trænger hårdt til rekrutte¬ 
ring. C. J. Andersen. 

P.S. Jeg skal med fornøjelse besvare eventuelle skriftlige spørgsmål 
såfremt ovenfor anførte forklaring ikke er fyldestgørende. 

Ørkenvæveren 

(Pseudonigrita arnaudi) 

Om Ørkenvæverens æg og navn 
Kære Albrecht-Møller. 

I martsnummeret af »Stuefuglene« står der i den lille artikel om Ør¬ 
kenvæveren at: ...det må være andre fugle, der har lagt æg i Holbeks 
reder . 

I min artikel om Ørkenvæveren står udtrykkelig, at fuglene blev ind¬ 
sat i et tomt kassebur uden nogen form for redeanretninger, æggene 
var lagt på sandet i burets bund..., jeg kan tilføje, at dette bur blev sat 
i stand til brug for Ørkenvæverne, med frisk sand i bunden, der kan 
således ikke være lagt nogle æg i forvejen. 

De to fugleholdere, der har vist æg (plettede), har de haft samme 
kontrol med æglægningen som jeg? eller har de haft Ørkenvæverne gå¬ 
ende sammen med andre fugle i en voliere? Hvis det er tilfældet, er det 
så ikke muligt, at der i disse tilfælde har været andre fugle på besøg 
i Ørkenvævernes rede? 

Da vi i sin tid talte om disse Ørkenvævere, nævnte De, at De selv 
havde fundet rester af æggeskaller i en rede bygget af disse fugle (De 
nævnte bl. a. at fuglene havde brugt en del fjer ved redebygningen), 
hvilken farve havde disse æggeskaller? 

Endelig skal jeg tilføje, at jeg på det givne tidspunkt ikke havde fug¬ 
le, der kunne lægge æg af samme størrelse som Ørkenvæverens. 

Nu har jeg glemt at tage i betragtning, at der jo kunne have været 
en stor spasmager, der i ly af natten har sneget sig ind hos mine fugle 
og malet Ørkenvæverens æg hvide. 

P.S Hvorfor kalder vi forresten disse fugle Ørkenvævere? De hedder 
faktisk Selskabsvævere. Med venlig hilsen F. Holbek. 



Jeg har set æggeskallerne efter igen, og de er tydeligt plettede - men 
hos mig kunne en anden fugleart have lagt æggne i væverreden, der går 
mindst 30 arter i den voliere. 

Vedrørende æggene fra Lars Johansen har jeg også disse hos mig og 
L. J. er en meget påpasselig fuglemand, som jeg ikke betænker mig på 
at sige god for. 

Dyrlæge Nørgaard-Olesen er selv ægsamler og meget dygtig i det styk¬ 
ke - foVøvrigt også på andre områder af vor hobby - men han gør, som 
antydet, en del ud af sin ægsamling, og da det er for egen fornøjelse, 
kan jeg ikke se nogfen mening med, at han skulle begå falsum, dertil 
er han alt for reel. 

Som jeg antydede i min forrige artikel, kom den første beskrivelse 
om denne fugl i »Stuefuglene*, august 1963, og der omtales æggene som 
plettede; senere skrev Svane i »Naturen og Hjemmet«, 25. august 1963, 
også at æggene var plettede. Praed & Grant: »Birds of Eastern and 
Northeastern Afrika«, I Ser. Vol. 2, pag. 867 ff. - æg »white, pinkish or 
ocasionally bluish spotted with greyish-ochre, rufous or dark brown, 
often zoned at the larger end«. 

Mon ikke dette er nok? 

Vedrørende spasmaleren - undskyld, -mageren, synes jeg ikke det lig¬ 
ner - han har intet skæg! 

De skriver, »De hedder faktisk Selskabsvævere«, gør de det? - hvor 
står det? Jeg mener endnu jeg var den første, som beskrev den og gav 
den navn. Zoologisk Musæum har den ikke engang. 

Hvis den skal hedde »Selskabsvæver«, hvad skal så »Selskabsvæve¬ 
ren«, Philetairus socius, hedde? 

Jeg skal forsøge at få plads til den i et af de første numre. 

Albrecht-Møller. 

Blå Honningsuger 

Cyanerpes cyanens 

Engelsk: Red-legged Honeycreeper. Lokalt navn: Azulito Aparecido de 
San Diego. 

Denne fugl har hjemme på Cuba samt Mexico, det centrale Sydameri¬ 
ka og er indført på Trinidad og Tobago. Her har den også fået et par 
øgenavne, som hentyder til dens farver, Blue-Baise og Blue-Gay. 

Dette er en af de smukkeste honningsugere, som kommer her på det 
danske marked, og det er, for at sige det med det samme, ikke nogen 
begynderfugl, men for den erfarne fuglemand, er det en perle at have i 
sin samling. 

Farverne er overvejende violetblå, mørkest på bryst og bug, lysende 
blå på underryggen. Benene røde, og i panden lyser en turkisblå plet, 
over nakken i hjerteform er fuglen sort. Vinger sorte med gule faner, 
halen sort. 

Det gule spejl, som fanerne danner, ses rigtigt, når den sidder og pud¬ 
ser sig og det forbavser enhver, som ser dette for første gang. 

Hunnen er ensfarvet olivengrøn med rødbrune ben, og har ligesom 
hannen det gule spejl under vingerne, som dog ikke er så kraftigt 
farvet. 

Disse fugles føde i naturen er biomsterfionning og insekter samt 

frugt af vilde planter, under beskyttede forhold giver vi honningvand i 
pumpeglas, druesukker, som også opløses i lunkent vand tilsat lidt kød- 
extrakt og serveret på samme måde, dertil frugt, som jo må rette sig 
efter årstiden, bananer, appelsiner og druer fås næsten hele året, men 
jordbær, ribs og andre frugter tages gerne, bare disse er sødet og fin¬ 
delt, pærer, æbler og blommer, selv syltetøj tages med begærlighed, det 
berømte Heins babymad er et meget fint tilskudsfoder af hvilket der 
kan gives flere slags, men ens for dem alle er, at de skal sødes. Jeg skal 
her nævne 4 dåser, som jeg selv bruger med mellemrum, der er okse¬ 
kød og leversuppe, grøntsager og lever, korn og flødegrød samt moset 
fiskeret. PAS PÅ! Det må ikke sidde hds fuglene mere end en dag, da 
det har let ved at blive surt, og er dåsen åbnet, kan den kun holdes i 
et par dage, men i køleskab kan de holdes i ca. 1 uge, de er meget rige 
på protein og vitaminer. Dertil kommer så, at fuglene tager melorme. 
som de spiser mange af i perioder, bananfluer, det sidste er ikke så 
godt i en stue, men det i handelen værende universalfoder, kan erstatte 
deres behov for animalsk foder, det blandes op med hakket æg og gule¬ 
rod. Alle disse foderemner skal de selvfølgelig ikke have på en gang, 
men i varieret form. 



Fuglene har en meget hæs kaldelyd, som lyder noget i denne retning 
skrevet i lydskrift: Tsip-tsip-tsip-cha-tsip; den kan også lyde sådan, cha- 
cha-tsip, hvilket er en advarselslyd. 

Opdræt af denne fugl må betegnes som et lykketræf og det er en vir¬ 
kelig sensation og er kun sket i meget få tilfælde. Det er meget få fugle¬ 
folk verden over, der kan prale af et sådant opdræt, men har man et 
par, er chancen der også, og hvor mange er ikke optimister - jeg selv 
iberegnet. 

Fuglene er så absolut fredelige, at de kan gå sammen med de mindste 
astrilder, og det er yderst sjældent de tager til genmæle, men en hage 
har de dog, og det er, at de er meget sarte i deres fældeperiode og man 
bør holde godt øje med dem i denne tid, men ved en god og ensartet 
varme foregår fældningen ret hurtigt og uden uheld. Hannen skifter 
hele sin blå dragt ud med en grøn, der ligner hunnens. Dette sker i sep¬ 
tember og i december skifter den atter over til den blå dragt, som er 
dens parringsklædning. De bygger en åben rede og der lægges 2 æg, som 
er blåsorte af farve. 

De er ret sjældent indført og det er meget få fuglehandlere, der tør 

tage dem hjem, hvilket vel nok skyldes deres foder, som kan tage tid, 
men er den først blevet akklimatiseret er den hårdfør og kan da leve 
op til 12-15 år i fangenskab, og den bliver meget tillidsfuld og tam, spi¬ 
ser af hånden og er glad for sin ejer. Arne Christensen. 

Udstillinger 

ROSKILDE 

Hvordan bestyrelsen i Roskilde i år havde båret sig ad med at skaffe 
så meget mere plads til besøgende, som det ihvertfald tilsyneladende 
var tilfældet, er uforståeligt, men ihvertfald den »make up«, skuet 
havde fået, klædte det, og skuets kvalitet må da enhver også bekende, 
var sat flere grader op, navnlig for de domesticerede racer; det var mor¬ 
somt at se de engelske racer repræsenterede - også de gamle farver ka- 
nariegul og pirolgul, grøn og blå, selv om den moderne kobberfarvede 
løb af med den største præmie. 

Undulaterne lå alle adskillige points højere i år; kan man huske nogle 
år tilbage i Roskilde, hvor kun en enkelt fugl var en udstillingsundulat 
og denne ikke kunne få præmie fordi den manglede årsring. I år var 
der virkelig kvalitetsundulater, og må vi håbe, at kendskabet til, hvad 
præmiescoreme indeholder og et gedigent kendskab til arvelovene, be¬ 
virker at kvaliteten går i den rigtige retning - sidstnævnte er jo nu på 
en særdeles populær og let tilgængelig måde at finde i dette blads spal¬ 
ter, men der gavner det ikke, det skal læses, læres - omsættes i praksis. 

Og så kommer tropefuglene, hvor der ligefrem fandtes juveler - jeg 
tænker her på opdrættet af insektædeme, bulbul, brillefugle og en mas¬ 
se opdræt af de små pragtfinker, smukke fugle og gode opdræt. 

En sjældenhed var også de to smukke hanner af Krontangaren (Ta- 
chyponus coronatus). 

Og så opdrættet af blommehovedet parakit, de små spurvepapegøjer, 
der var i god og fin kondition, opdræt af lille alexanderparakit og den 
interessante munkeparakit. Flere numre af Agapornis kunne blive bed¬ 
re, også flere par amazoner, et af dem i topkondition, heller ikke mang¬ 
lede der opdrættet af den australske topdue. 

Roskilde og omegns fugleforening har som molukken i deres emblem 
taget plads i ringen, og på fuglens udtryk ser det ud som om den vil 
forsvare denne fine position. Albrecht-Møller. 

NYKØBING FALSTER - 3.-5. december 1965. 

»Hvorfor dog ikke prøve noget nyt!« - mon de har tænkt sådan, da de 
skiftede formand og kulisser på udstillingen i Nykøbing F.? Det første 
tør jeg nok beklage - det sidste beundre - og da denne notits mest skal 
omhandle udstillingen, må det altså blive blomster, og det kunne ud¬ 
stillingen bestemt også trænge til. Den udstilling, hvis foyer altid har 
lignet et velassorteret drivhus, og som faktisk har vist vejen ud af ga¬ 
lanteri tombolaen til fordel for smukke planter - men i år stod garde¬ 
roberne åbne og gabende, ikke en formildende plante - der var ingen 

grønne planter - kun grønne lodsedler - hvilken naragtig bestemmelse, 
der nu var skyld i dette, myndigheder kan jo være uudgrundelige. 

Bedre gik det, når man forcerede trapperne og kom op i det eneste 
lyse plateau i hele udstillingsområdet. Der mødte os fine fugle og dej¬ 
lige præmier - de 4 kraftige pennantparakitter og opdrættet af alexan- 
aerparakitter var her flankerne, og ind imellem mindre volierer og bure 
følger vi nu trapperne ned i salen så vi de smukkeste Stanley, vi har set 
i år - men unger, nej! Mon fugle kan blive så fine, at de afviser bøme- 
problemet. En af vore førende kanarieopdrættere her i landet har for¬ 
talt, at hans bedste fugle slet ingenting har villet præstere i den ret¬ 
ning trod§ roquering flere gange. 

Kanarierne var den bløde mellemvare, der var kun få af dem i 1. kl., 
men mange lå lige under. Undulaterne var bedre end tidligere, der var 
flere gode, og trods den strengere bedømmelse, nåede enkelte helt op i 
1. kl., og der var mange særdeles fine lige under de 85 points. Da be¬ 
dømmelsen fandt sted, var lokalet koldt, og da lyset kom og varmen 
indfandt sig, ændrede mange fugle helt karakter, og lysten til om afte¬ 
nen helt at dømme om, var stor, resultatet ville så blive et helt andet. 

Men Nykøbing udstillingerne er jo mest præget af fine opdræt af 
tropefugle, og det var ingen undtagelse i år - der var: rødhovedet ama- 
dine, klerkefinker, Rendall's amarant, auroraastrild, bæltefinker, skæl¬ 
hovedet finke, nonner, papegøjeamadiner, kubafinker, brunrygget gul¬ 
spurv, og der faldt de fleste præmier og et par af udstillerne tog bro- 
deroarten, men disse to havde også udstillet henholdsvis 29 og 26 num¬ 
re, altså Va af alt det udstillede, indeholdende over halvdelen af de ud¬ 
stillede fugle. Et opdræt af blommehovedet parakitter må nævnes, lige¬ 
som de blågråhovedet parakitter var interessante. Opstillingen var, som 
antydet ovenfor, utraditionel og den »make up<c eller måske fornyelse 
udstillingen havde fået, klædte den. Det var morsomt at se den tidligere 
formands indsats på dette skue, aftenen forud i arbejdstøjet, på åb¬ 
ningsdagen i virksomhed og som udstiller den største, Nykøbing kan 
slet ikke undvære Lars Johansen. Albrecht-Møller. 

FORENINGEN FOR FUGLEVENNER 

»LANDSFORENINGEN« 

Formand: Albrecht-Moller, Christen Koids allé 1. Kastrup, tlf. 50 03 78. 
Næstformand: Jorgen Ulrichsfeldt, Beatcvej 23, Valby, tlf. VA 7743. 

Kasserer: Helge Christensen, Dalgaardsparken 12, Lynge. tlf. Lynge 371. 
Sekretær: Aage V. Nielsen, Thorupgaardallé 32, Vanløse, tlf. 71 61 40. 
Forretningsforer: Flemming Overgaard, Krudtåmsvej 72. Dragør, tlf. 53 11 53. 
Bisidder: Fru Gurli Nielsen, Thorupgaardallé 32, Vanløse, tllf. 71 61 40. 
Bisidder: Ove J. Mikkelstrup, Ærtemarken 63. Søborg, tlf. SØ 8862. 

Pos/giro J3S5. 

NÆSTE MØDE: Tirsdag den 12. april 1966 kl. 20 i Set. Andreasorde- 
nens selskabslokaler, Frederiksberg allé 11. 

EMNE: Bent Hansen, Glostrup, taler om bundfugle (Rikser, Pittaer 
etc.). 



158 


SIDSTE MØDE tirsdag den 8. marts var trods kommunevalgene 
samme dag overordentlig godt besøgt. Formanden bød velkommen og 
oplyste, at på næste møde vil Bent Hansen, Glostrup, tale om bund¬ 
fugle, hvilket sikkert vil blive interessant og sagligt, idet Bent Hansen 
har arbejdet med disse fugle. Derefter oplæstes navnene på de siden 
sidst møde tilmeldte mange nye medlemmer, der for de tilstedeværendes 
vedkommende hilstes velkommen på sædvanlig vis. 

I sin velkomst til aftenens foredrasgholder, Carl Weismann, fortalte Al- 
brecht-Møller, hvorledes G. W. som ganske ung for sine små private 
midler foretog optagelser af fuglestemmer under ret primitive forhold. 
Alligevel fik han mange forskellige hæderlige optagelsei, således at ra¬ 
dioen kunne bruge dem, især da det var gratis. Sidenhen blev den dan¬ 
ske radio for fin, hvor imod svensk radio stadig bruger Carl Weismann, 
der nu herhjemme er henvist til skoleradioen, men det må betragtes som 
en ære, da dennes udsendelser er noget af det bedste der udsendes. 

Carl Weismann fortalte, at han, da han fik anmodningen om at tale her 
i foreningen, var meget i tvivl om, hvad han skulle tale om, og speku¬ 
lerede meget over det. Han blev imidlertid syg og måtte gøre det lettere 
for sig selv, derfor havde han taget nogle af sine film med, som ganske 
vist har været i fjernsynet, men det ligger nogle år tilbage. 

Den første film var en såkaldt pausefilm optaget for fjernsynet og viste 
en dejlig hundefamilie bestående af moder og 6 hvalpe. En ganske hen¬ 
rivende film, der viste disse dejlige hvalpes leg og den omsorgsfulde mo¬ 
ders altid vagtsomme overblik over flokken. 

Før den næste film, der var optaget under 1 års ophold i Australien, 
kom på lærredet, fortalte C. W. om mange morsomme og nogle ret far¬ 
lige situationer fra den 15.000 km lange tur, bl. a. om krokodiller, slan¬ 
ger, vandmangel, blomsterplukning, punktering og mange andre stra¬ 
badser. Selve filmen begyndte med billeder fra Brisbane, en by med ca. 
600.000 indbyggere. I egnene der dyrkes enorme mængder af sukkerrør, 
og man så såvel høstning af disse som transport til fabriken, hvor suk¬ 
keret forarbejdes. Videre de kolossale fårefarme med 100.000 får, dyrk¬ 
ning af ananas og vandmeloner, alt ledsaget af særdeles oplysende kom¬ 
mentarer. 

Sluttelig fremvistes to små film fra Sverige, hvor Carl Weismann har 
opholdt sig i 8 år. Filmene viste pragtfulde naturoptagelser, bl. a. med 
en tam råbuk, nærbilleder af blomster, larver og svampe. Alle de viste 
film gjorde overordentlig stor lykke, og forsamlingen kvitterede med 
mange klapsalver. 

Efter formandens tak til Carl Weismann for de smukke og lærerige bil¬ 
leder, gik man over til kaffepause, bancospil, købs- og salgsbog samt 
spørgekasse. 


D. K. K. 


gavn . 


Den 7. marts 1966 kl. 20,00, medlemsmøde, Rømersgade 23. 
Formanden, herr Ernst Pedersen , bød velkommen til de overordentlig 

mange fremmødte. Ekstra bord, flere kopper og kringle vai nødvendig. 
Undertegnede orienterede om arvegangen hos de nye mutationer: Opal- 
og Pastelkanarierne. Formanden fortsatte derefter med Gill’s bog. Vi 
gennemgik denne gang afsnittene 63-75: Opdræt af dominant hvid, 
dominant blå, dominant sølvisabella samt dilute kanarier. 

En brand i huset ved siden af med tæt røgsløi, inde som ude, kunne 
ikke afholde forsamlingen fra at slutte af med kaffebord og bancospil, 
selvom der blev hostet hist og her. Vi kunne dog hele tiden allesammen 
se hinanden! Darboe. 

FUGLEVENNERNE I ARHUS 

Møde afholdtes på Østergades Hotel onsdag den 2. marts. Hr. Erik 
Christensen, Århus, viste nogle fine lysbilleder af forskellige fugle, og 
holdt et godt foredrag om såvel parakitter som tropefugle. 

Derefter var der fælles kaffebord, samt bortlodning af et par kanarie¬ 
fugle og et par Amaranter, aftenen sluttede med en lille diskussion om 
de forskellige fugle, samt rundgang af køb af salgsbog. 

NÆSTE MØDE 

Møde afholdes på Østergades Hotel torsdag den 14. april. Her vil hr. 
Knud Heine Nielsen fra Holstebro komme og holde foredrag om undu¬ 
later, samt vise os nogle af sine egne fine undulater. 

MEDLEMMER MED FAMILIE INDBYDES 

søndag den 17 april til en tur på Mols til godsejer Fries på Langesø¬ 
gård, hvor vi hvert år plejer at hente fyrregrene og redemateriale i form 
af stangmos. - Frokosten medbringes. Afgang fra Marienlund kl. 
10,00. - Tilmelding på tlf. 7 10 72 senest den 14. april. 

Finn Pedersen. 

FORENINGEN FOR FUGLEVENNER I SYDVESTJYLLAND 
afholdt den 15. februar 1966 stiftende generalforsamling i Logen, Nor- 
gesgade 23, Esbjerg. 

Initiativet til stiftelse af foreningen var taget af fugleinteresserede i 
Esbjerg. Man havde den glæde at der mødte 27 interesserede fra Es- 
bjerg og Varde. Poul Erik Urth bød de fremmødte velkommen og frem¬ 
førte initiativtagernes tanke med foreningen. Man gik dernæst over til 
valg af dirigent. Valget faldt på Svend Åge Thomsen, som takkede, og 
ledede mødet resten af aftenen på fortræffelig vis. 

Valget af bestyrelsen var lidt vanskeligt, da de få af de fremmødte, 
der havde forstand på foreningsarbejde ikke var interesserede, enedes 
man om i første omgang at vælge initiativtagerne samt et medlem og 
en suppleant fra Varde. De 5 mand der blev valgt har senere konstitu¬ 
eret sig således: 

Formand: P.-E. Urth, Nørregade 3, Esbjerg. 

Næstformand: A. V. Jensen, Ingemanns Allé 114, Esbjerg. 

Kasserer: Svend Thomsen, Carsten Haucksvej, Esbjerg. Tlf. 3 04 94. 

Sekretær: B. M. Andersen, Vestervænget 1, Varde. Tlf. 2 16 87. 

Bestyrelsesmedlem: A. Clausen, Skolegade 71, Esbjerg. Tlf. 2 85 92. 
Suppleant: H. Nielsen, Vestervænget 2, Varde. 

Suppleant: H. Klingsten, Esbjerg. 

Revisor: M. P. Fabricius, Esbjerg. 

Revisor: H. Klausen, Varde. 

Revisorsuppleant: Jens Jacobsen, Esbjerg. 

Revisorsuppleant: Verner Guul, Esbjerg. 

Man valgte derefter lovene samt foreningens navn, begge dele var der 
livlig debat om, men man enedes til slut, dog med nogle ændringer, af 
de af P. E. Urth forfattede lovforslag, og foreningens navn blev ved¬ 
taget. 

Aftenen sluttede med fælles kaffebord, og alle ytrede megen tilfreds¬ 
hed over at der endelig var startet en længe savnet fugleforening i 
Sydvestjylland. 

Næste mødeaften er på Paladshotellet onsdag den 16. marts kl. 19,30. 
Hr. Erik Christensen fra Århus kommer for at fortælle og vise lysbil¬ 
leder om sit fuglehold. 

B . M. Andersen, Varde, 
sekretær. 

Samarbejdet mellem danske fuglevenner 

Fugle foreningen for Hjørring og omegn har med ret god tilslutning 
holdt generalforsamling på Højskolehjemmet med Osvald Ottesen som 
dirigent. I stedet for den afgående formand og sekretær valgtes to nye 
bestyrelsesmedlemmer, så bestyrelsen nu består af følgende: 

Martin Jensen, formand; Val ter Jepsen, kasserer; Niels Sørensen, se¬ 
kretær; Orla Thomsen og Svend Carlsen, bestyrelsesmedlemmer. 

MØDELISTEN for april måned 1966. 

Dato, by, forening, arrangement, mødested, ugedag, klokkeslet og evt . 
program: 

4. KØBENHAVN. D.K.K. (Kanarieklubben), møde, sprogforenin¬ 
gen, Rømersgade 23 st., mandag kl. 20. Gennemgang af Gill’s 
kanariebog. 

6. ASSENS. Foreningen for Stuekultur, møde, Marcussens hotel, ons¬ 
dag kl. 20. 

11. FREDERIKSSUND. Intet møde (2. påskedag). 

11. GLOSTRUP. Mødet udsat til den 13. april. 

12. KØBENHAVN. Foreningen For Fuglevenner, møde, Set. Andreas 
Ordenens selskabslokaler, Frederiksberg allé 11, tirsdag kl. 20. Bent 
Hansen, Glostrup, taler om bundfugle. 

13. GLOSTRUP. Fuglevennen, Glostrup, møde, K. F. U. K. & M., 
Stationsvej 14, onsdag kl. 20. 

14. HELSINGØR. Helsingør Fuglevenner, møde, „Færgegården“, Sten- 
gården77, torsdag kl. 19,30. Aage V. Nielsen om småfugle og pape¬ 
gøjer. 

14. HOLBÆK. Fugle foreningen for Holbæk og omegn, generalforsam¬ 
ling, Hotel „Isefjord", torsdag kl. 19,30. Bancospil. 

14. Aarhus. Fuglevennerne i Aarhus, møde, Østergades Hotel, torsdag 
kl. 20. 

14. NÆSTVED. Næstved Fuglevenner, møde, K. F. U. M., Jernbane¬ 
gade 19, torsdag kl. 19,30. Strandberg Jacobsen viser film. 

17. AARHUS. Fuglevennerne i Aarhus, udflugt til Langesøgård. Af¬ 
gang fra Marienlund søndag kl. 10. 

18. AALBORG. F.F.F. Stor-Aalborg, møde, konditori „Kristine", 
Vesterbro 46, mandag kl. 20. 

19. HJØRRING. Fugleforeningen for Hjørring og omegn. Møde, Høj¬ 
skolehjemmet tirsdag kl. 20. Lysbilleder og foredrag. 

19. SØBORG. Søborg Stuekultur, møde, Egegårdsskolen, Rævehol¬ 
men 1, tirsdag kl. 19,30. 

24. NYBORG. SAMARBEJDETS generalforsamling og kongres, Hotel 
„Nyborg", Algade 6. Nyborg, søndag, kl. 12. Alle fuglevenner 
er velkomne både til generalforsamlingen og kongresmødet. 

25. FREDERIKSSUND. Stuekulturforeningen af 1960, møde, Ung¬ 
domshuset, Kocksvej 8, mandag, kl. 19,30. Taler: Erh. Grimstad, 
Tjæreby. 

FASTLAGTE UDSTILLINGER- 

14. -16. oktober: Helsingør. 

15. 16. oktober: Holbæk. 

21.-23. oktober: Frederikssund. 

28. 30. oktober: Næstved. 

28. 30. oktober: Det svenske SAMARBETETs fællesudstilling i 
Goteborg. 

5.-6. november: Glostrup. 


SAMARBEJDET afholder i år sin kongres i forbindelse med 
generalforsamlingen på et så centralt sted i landet som Nyborg, 
hvortil man kan nå at rejse , og hvorfra man kan komme hjem samme 
dag, hvor i landet man end har hjemme. 

Netop af hensyn til togforbindelserne åbnes generalforsamlingen 
ikke tidligere end kl. 12 og for bilisterne betyder dette jo kun, at 
de ikke behøver at tage så tidligt hjemmefra. Kongresdeltagere fra 
egne øst for Storebælt kan endda med fordel lade vognene stå i 
Korsør, da »Hotel Nyborg« i Algade 6 ligger i nærheden af den 
gamle færgehavn i Nyborg. 

Vi håber, at kongressen også af den grund vil samle et stort antal 
fuglevenner, som på denne fuglefolkets årlige festdag vil møde op 
for at høre om SAMARBEJDETS virksomhed og være med til at 
forme dets fremtidige arbejde til gavn for fuglesagen og forenin¬ 
gerne. Ikke mindst vil mange dog komme for at træffe gamle 

venner og bekendte og for at få »en rigtig fuglesnak«, hvor min¬ 
der og erfaringer om opdræt, udstillinger, fine fugle og andre ople¬ 
velser atter vil gøre kongresdagen til en mindeværdig begivenhed. 
Vel mødt og velkommen på kongressen! 

Arbejdsudvalget. 
Medlemmers køb salg og bytte 

Købes: 0,1 vinrød amarant, 0,1 hvidbliget sumpastrild (Estrilda palu- 
dicola roseicrisso). 

Erik Andersen, Frederiksborgvej 21, Frederikssund. 

Købes: 0,1 blåstrubet flagermuspapegøje. 

B. Pedersen, Magnoliavej 4, Næstved, tlf. (03) 72 31 42. 

Købes: 2,0 sorthovedet dværgpapegøjer. 

Sælges: 0,1 kin. dværgvagtel (naturudruget), 2,2 hvide zebrafinker. 

Jan Harder, Elverhøjen 17 B, Herlev. 

Sælges: 2,2 Norwich kanariei kr. 150,- pr. par. 

Købes: 0,1 mangefarvet parakit, 0,1 rockpeplar, 0,1 barrabandsparakit. 
V. Bendtsen, Blegind 22, Høming, tlf. 68. 

Sælges: 2,2 blåkindet lori, 1,0 stanleyparakit. 

Købes: 1,0 bourksparakit, 1,1 rødvinget parakitter. 

Kurt Steen Christensen, Nordtoftevej 11, Farum, tlf. (01) 95 07 64. 

Sælges: 0,1 pragtrosella. 

Købes: 1,1 turkisparakitter. 

/. Fuglstrup, Drosselvej 5 kid., København F. 

Købes: 1,1 gangesbrillefugl, 0,1 violbuget granatastrild, 0,1 gulbuget 
sumpastrild. 

Byttes: 0,1 ringastrild fra 1965 med 2,0 do. fra 1965. 

Sælges: 1,0 auroraastrild fra 1965. 

Mogens Stig Andersen, Nørreparken 6, Frederikssund. 

Købes: 0,1 blåhalet lori (Domicella lory). Alder og pris bedes opgivet. 
P. Rasmussen, »Rosella«, Vig Lyng, Vig. 

Sælges: 1.1 rosellaparakitter, ubeslægtet fra april 1965. 1,1 alexander- 
parakitter fra 1962, 1,1 nandayaparakitter, 0,1 aymaraparakit. 

/ bytte: 1,0 rosellaparakit 1963. 

Svend Christensen, Kagsbølle pr. Nyborg. 

Byttes: 1,0 rosellaparakit med 0,1 do. 

Jørgen Jacobsen, Amager Landevej 258, Kastrup, tlf. (01) 50 91 15. 

Købes: 0,1 ceresastrild. 

A. Christensen, N. Farimagsgade 84 st., København. 

Byttes: 1,0 rødhovedet gouldsamadine med 0,1 do. 

Købes: 0,1 grønrygget astrild. 

Poul Madsen, Labæk 30 B, Holbæk. 

Sælges : 0,1 toviparakit, 1,0 tuiparakit eller 0,1 toviparakit byttes med 

O, 1 tuiparakit. 

Henning Pust, Astrup pr. Stubbekøbing, tlf (844) 12y bedst eft. kl. 16. 

Købes : 0,1 blåstrubet flagermuspapegøje, 1,0 orangehovedet dværgpape¬ 
gøje, 0,1 korthalet bæltefinke, 0,1 blåhovedet sommerfuglefinke. 

Kjeld Christensen, Slettebakken 4, Hammersholt pr. Hillerød, tlf. (03) 

26 42 07 

Køb es'. 1,1 renhvide mågefinker. 

Bent Nielsen. Bogø by pr. Bogø. 

Købes : 1,2 kobolt, himmelblå eller mauve undulater, kraftige fugle med 
faste ringe og stamtavler. 

Sælges'. Kai. 12 Mossberg jagtgevær, en helt rigtig strand- og havbøsse 
kr. 200,-. 

Arne Jensen, Præstevænget, Brande, tlf. 343. 

Sælges: 0,2 gouldsamadiner, 2,1 diamantfinker, 1,2 ringastrilder, 1,2 
Diggels bæltefinker, 1,1 Hecks bæltefinker. 

C. Munch, Raabylille pr. Stege, tlf. (03) 81 34 26. 

Sælges: 2,0 korthalet bæltefinker eller 1,0 byttes med 0,1. 

Axel Hjort, Jyllinge pr. Roskilde, tlf. (03) 388 Jyilingefjord 351. 

Sælges: 1,1 rødvingede parakitter, 4 år, 1,1 smukke rødhovedet para- 
guayparakitter, 2,2 munkeparakitter, 1 og 2 år, 2,2 jendayaparakitter, 
4 og 1 år, sunde, kraftige fugle fra friluftsvoliere. 

Carl F. Skafte, »Kildebo«, Sorø, tlf. (03) 63 03 96. 

Sælges: Splendid-hanner fra 65, udfarvet, byttes med hunner eller sæl¬ 
ges for kr. 600,- pr. stk. 

P. Kammann, Røjumvej 80, Sønderborg. 

Sælges: 0,1 glansfasan, 0,2 tværstribet wyandottes dværghøns, 0,3 colum- 
bia do., 1,1 hvide do. samt 20 forskellige kyllinger, sorthalede japanere, 
sølvplettede hamburgere, sælges billigt gr. pladsmangel, alle dværge. 
R . Petersen, Præstøvej 156, Næstved, tlf. (03) 72 50 20. 

Sælges: 2,2 rosenhovedet dværgpapegøjer, 1,1 rødh do. kr. 65,- parret. 
Chr .Hansen, Vestergade 37, Grindsted. 


VETERINÆRE PRODUKTER 


cTJ?n$GrtS 

En gros & detail 

Niels E. Darboe, 

M Rundgården 14, København, Søborg 

Opdrætter af fugle i mere end 30 dr! 


VIT-MIN, vitaminpulver med mineraler. la kr. 4,50 

BIRD TONIC, universal styrkemiddel. 2b kr. 3,75 

MOULTONE, fremmer fjervæksten. 3a kr. 3,75 

A.B.C. Mixture, lindrer på astma, bronkitis og forkøl. 4b kr. 7,50 

AVOL, imod mavebesværligheder. 5a kr. 5,00 

ANTI-PEK, spray-dåse imod fjerplukning. 6a kr. 7,95 

6b kr. 15,85 

ANTI-MITE, spray-dåse imod røde mider og lus. 7a kr. 7,85 

(Kan sprøjtes direkte på fuglen!) 7b kr. 13,50 

7c kr. 18,50 


SCALY-CREAM, mod kalkben og skorper over næsen 10a kr. 5,75 

10b kr. 7,50 

PLUME SPRAY, virker forebyggende på smittekim 

og insektangreb. 11a kr. 6,00 

BIRD SPRAY, forstøverflaske, samme virkning 

som Plume Spray. 12a kr. 7,50 

Med forbehold for prisændringer. Ordrer over kr. 50 franco. 


ET BILLIGT LEKSIKON 

får De hvis De lader 

STUEFUGLENE 

indbinde. 

Vi.indbinder dem i ægte Niger med guldtryk på ryggen for 
kun kr. 18,50 pr. årgang, ældre årg. kr. 19,00. 
Endvidere kan vi levere kassetter til at opbevare de løse 
blade i for kun kr. 6,75 pr. stk. Alle priser uden oms. 

(Vi har overtaget indbindingen efter Lindys Bogbinderi.) 
Med venlig hilsen 

CENTRUM 

BOGBINDERI & PAPIRVARER 
Frejasvej 10 . Kolding 
Tlf. (055) 23 351) 














NU Fuglebade 

- i 2 størrelser 

Model „Mini" til mindre volierer. 

Model „Grand" til større volierer 

Kan betjenes med een hånd. 

Mål: 40 x 60 cm 

Mål: 25 x 35 cm. 

Vanddybde: 0-40 mm. 

Vanddybde: 0-40 mm. 

Rumindhold 4 1. kr. 24,00 

Rumindhold: 3 1 kr. 14,00 


Om fuglebadene opfylder alle 

Kendte fuglefolk siger: 

krav? 

, Det er simpelthen de bedste, 


der nogensinde er fremstillet" 

Vi sender omgående overalt pr. 


efterkrav. 

Et fuglebad er også en god 

Fås kun i 

GAVEIDE! 

Søllested 

Isenkram 

N. P. Christensen, tlf. 131 

Sollested 


BROHOLMS DYREHANDEL 

Saltværksvej 142 - Kastrup - Telefon 503719 

Landets billigste forretning. Provinsordre m. 
garanteret levende ankomst. Stort vekslende 
udvalg i fugle og parakitter. 

Køb, salg. bytte. Korn i de rigtige blandingsforhold til de laveste 
priser. Kan betales med dyr eller fugle. 

Vi har altid mere end 100 arter fisk. 

Venlig hilsen 

BROHOLM 



fåovado?;- 

ST0REGADE.60 
HADERSLEV. TLE 25560^^ 


Stort udvalg i 
TROPISKE FUGLE 
og FISK 

Skriv eller ring — 
vi sender overalt 












Cceg mærke til os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 

HOwrrzvEj 74 - fasan 7622 


SIGURD CHRISTENSEN 

Bøgevej 8-10 - Rosenvænget - Aarhus C. - Telefon 403 39 

Levende dyr og fugle en gros - Import - Export 

Altid stort lager af sjældne fugle fra Syd- og Østafrika, samt mange 
arter sjældne tropiske stære, drosler tangarer, organister m. m. 


Parkfugle 

Forskellige traner, prydgæs og 
prydænder 

rode flamingo, sorte svaner m. m. 


Prisliste sendes kun til dyrehandlere der har butik og borgerskab. 

Købes: Undulater, kanariefugle, zebra- og mågefinker. 


BRDR. LUTZHØFTs EFTF. — Rinqstedgade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding.pr. kg 1,70 

Tropeblanding. - 1,60 

Undulatblanding. - 1,50 

Papegøjeblanding. - 3,30 

Parakitblanding. - 2,90 

Turteldueblanding. - 1,40 

Vagtelblanding. - 2,30 

Vildfugleblanding. - 1,20 

Canariefrø. - 1,50 

Hampefrø. - 4,00 

Solsikke, stribet. - 2,60 

Solsikke, sort. - 2,20 

Solsikke, mixed. - 2,50 

Valmuefrø, blåt. - 6,85 


Hirse, gul. 

.. pr. kg 1,05 

Hirse, hvid. 

- 

1,50 

Hirse, rød. 

- 

1,60 

Hirse, senegal. 

.. .. 

1,60 

Hirse, mohar. 

. - 

1,50 

Hirse, japan. 

. ... - 

1,50 

Hirse, niger. 

. ... - 

2,30 

Kolbehirse. 

... - 

4,50 

Fugleryps nr. 1. 

. - 

2,00 

Raps, sort. 

. - 

1,80 

Uafskallet ris. 

. - 

2,00 

Hvidgranfrø. 

. - 

8,00 

Tidselfrø. 

- 

8,00 

Afskallet fodergræs ., 

. - 

3,00 


Ordrer-på 25 kr. franko + efterkrav. Skriv efter prisliste. 


Bladudv. Ansvarsh. red. : Albrecht-Møller, Christen Koids Alle 1, Kastrup 




























Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf 58 61 82 — 58 60 82 

Forlang 

▼are- og prislist« tiisondt 

Forsendes overalt i landet. 

Ved samlet køb for mindst 25 kr. 
tranco levering + efterkrav 
Kvantumsrabat 


-\ 

Prøv at se 
i de gamle blade 
hvorlænge min 
annonce har stået 
— og spørg 
saa efter de frøsorter 
De ellers har søgt 
forgæves. 

I_ J 



BSlui*’ Rerport. 
blodf oder ti 1 bl.a. 
undulater, ci • 
uundværligt so ih 
tilskudsfocicr. 

Ét ment l ohover 
jo oqs \ kod foruden brod 
"og lurtoJle; • foi* J t v;rrc i 
(orm .Ved regelmæssig 
ti U. ir tn i hg til jbdeivt nf 

P SLU IS’ PERFORT 


holder De Dcrc5}ugle sunde 
og yngl c vi Hige. 

. lqlerev.U terne Jorbedi'es 
betydeligt. 

Pvnep '^er stille- gerne 
gråt ti I d p ilt ro ■ 


gngros HOLGER MATTHIESSEN 

Overgaden oven Vandet 44 
København K. Tlf. ASta 6245 


Holger Matfthiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun en gros 


Spørg efter vore varer hos 
Deres leverandør 









ALTID SUNDE OG RASKE FUGLE, NAR DE BRUGER 


VitaUvaft 


Dette moderne vitaminiserede fu^lefoder er det 

mest købte i Danmark 

Yitakruft er som selve naturens ernæring til fuglene; »die sol¬ 
modne fro direkte fra dyrenes hjemlande, men tilsat vitaminer, 
bihonning, levertran, kalk. æggehvide og sporestoffer. 

Derfor er Vitakraft-fugle så sunde, livlige 
modstandsdygtige og livsglade, 

S OG LE TIPS. 

De originale plomberede storforbrugerpakninger pa 2.5 og 

* 5 kg er væsentlig billigere for opdrættere og storforbrugere. 

Dc forskellige sorter VITAKRAFT-OPMADN1NGSFO* 

# DfcR garanterer opdrætterne meget fine resultater. 

Alle arter fuglesyadommc kan bekæmpe* med den bekendte 
fugle-hjælp fra Vitakraft. 

Ft rian* venlust brochurer hos Deres f>. gie nand er eller direkte fan 
ne/ r ra 'repratentanten: 

UNICUM - UMBERTO NILSSON JUN. 

HOWITZNEJ 67A . KØBENHAVN F . FASAN 76 22 


FUGLEBURE 

10% RABAT 

Mod forevisning af medlemskort fra >F.f.F.< 

Flyvebure 

Yngl eb ure 

og Rekvisitter 

Forlang tilbud Rigtige priser 

Vesterbros Dyrehandel 

H Christiansen 

Tlf: 10184 . S axogade 88 .København V 







